Suid-Afrikaanse Skrywers: Eugene Marais
Inligting oor Eugene Marais
Eugène Nielen Marais (1871-1936) was 'n skrywer in Engels en Afrikaans en was verantwoordelik vir die klassieke Afrikaanse gedig "Winternag" wat allerweë beskou word as dié eerste letterkundig betekenisvolle Afrikaanse gedig. Vanweë die politieke tydgees is daar in baie oorde gepoog om Eugène Marais as ware Afrikaner te skets en is daar skynbaar doelbewus gepoog om minder klem op sy werke in Engels te plaas.
Sy vrou Aletta is in 1895 dood tydens die geboorte van hul babaseun. Marais het in 1897 by die Inner Temple in Londen begin studeer waar hy 'n graad in regsgeleerdheid vyf jaar later verwerf het. Hy het in 1902 deur Oos Afrika na Suid-Afrika teruggekeer om in die Tweede Vryheidsoorlog te veg, maar met sy aankoms het die oorlog reeds geeïndig. Daarna het hy 'n ruk lank in Pretoria vertoef voordat hy die koerant Land en Volk verkoop en in 1907 na die Waterberge verhuis het.
Eugène Marais het 'n besondere belangstelling in die Engelse literêre werke, die natuurwetenskappe (onder andere bobbejane, termiete, slange en spinnekoppe) en sielkunde gehad en het tydens sy verblyf in Londen ook tot 'n mate 'n kennis oor geneeskunde opgedoen. Dit sou hom later handig te pas kom en het hy tydens sy verblyf op die plaas Rietfontein in die Waterberge as die 'wonderdokter' bekend gestaan.
Werke deur Eugène Marais
(Lys nie volledig – soek nog na inligting oor publikasiedatums)
Die Leeus van Magoeba en Ander Verhale (1934)
Die Siel van die Mier (reeks artikels wat in die Huisgenoot verskyn het tussen 1925 en 1926)
Die Siel van die Mier (boek) (1934)
Dwaalstories (Geskryf 1921, gebundel in 1927)
Laramie, die Wonderwerker
'n Paradys van Weleer: en Ander Geskrifte
Nag: Drama in Vier Bedrywe (1937)
Natuurkundige en Wetenskaplike Studies (1928)
Spore in die Sand en Ander Vertellings
The Soul of the Ape (In 1919 voltooi, maar eers in 1969 gepubliseer)
Versamelde Gedigte (1933)
Winternag, die gedig
Hier volg die woorde van die bekende Winternag-gedig wat beskou word as dié eerste letterkundig betekenisvolle Afrikaanse gedig:
Hierdie artkel is gelisensieer onder die Vrye Dokumentasie Lisensie. Dit gebruik materiaal uit die Wikipedia artikel "Eugene Marais".